“O‘rgimchak odam”, “Olouddinning sehrli chirog‘i” va boshqa mashhur filmlardagi voqealarning siz xayolingizga keltirmagan jihatlari (foto)

Ba’zida tomoshabinlar sevimli filmlaridagi voqealarga shunchalik qiziqib ketadilarki, ular ssenariy mualliflari kabi keyingi sujet voqealarini o‘ylab topish yoki qahramonlarning xatti-harakatlari sabablari haqida taxmin qilishni boshlaydilar.
O‘rgimchak odam va Qora beva o‘rtasida bog‘liqlik bo‘lishi mumkin

O‘rgimchak odam Qora beva bilan bog‘liq bo‘lishi mumkin. Sinchiklab o‘rganilgan va Piter Parkerni chaqib, super kuch bilan mukofotlagan hasharot sifatida ular soxta qora beva deb nomlangan jonivorni tanlashdi. Bu mualliflarning fikrimi yoki tasodifmi, Parker va Natasha Romanoff o‘rtasida bog‘liqlik bor yoki yo‘qligini faqat taxmin qilish mumkin.
Biroq qizig‘i shundaki, qora beva komikslarning birida o‘rgimchak odam kostyumini eslatuvchi to‘rli bilaguzukdan foydalangan.
Loki aslida — Piter Pen

Muxlislardan biri yashil rangga bo‘lgan muhabbat va shov-shuvga sabab bo‘lish istagi kabi aniq o‘xshashliklardan tashqari, bu ikki qahramon o‘rtasida bir nechta umumiylik borligini payqadi.
“Loki” serialida Lokining boshqa bir qancha “versiyalari” mavjud, masalan, prezident Loki (kapitan Hukka o‘xshash) va hatto alligator Loki (“Piter Pen”dagi Tik-Tak) ham.
Fil sug‘urta sotib olmagani uchun ham vaqt oralig‘ida qolib ketadi

Tomoshabinlardan biri “Sug‘ur kuni” filmi qahramoni faqatgina o‘z hayoti haqida o‘ylash va boshqalarga bo‘lgan munosabatini qayta ko‘rib chiqish uchun cheksiz halqaga tushib qolmagani haqida qiziq bir nazariyani o‘ylab topdi. Barchasiga Fil sug‘urta sotib olishdan bosh tortgan sug‘urtachi Ned aybdor.
Fil uni birinchi marta ko‘chada uchratganida Nedning xunuk iljayishi bekorga emas. Fil nihoyat sug‘urtalovchining xizmatlaridan foydalanishga qaror qilgan kuni vaqt oralig‘i uziladi.
“Olouddin”ning butun sujeti birinchi istakning amalga oshishi atrofida aylanadi

Olouddin va jin o‘rtasidagi birinchi uchrashuvni eslang. Jin amalga oshira olmaydigan atigi 3 ta istak bor va ulardan biri ayniqsa Olouddinni xafa qiladi: sevib qolishga majburlay olmaslik. Shunda Olouddin agar u shahzoda bo‘lsa, Jasmin unga e’tibor berishini va shundan keyingina uni o‘ziga qarata olishga qaror qiladi.
Zakovatli Olouddin jinni avray oldimi? Axir Olouddin shahzoda aylanishni emas, shahzoda bo‘lishni xohlardi. Uning istagi ma’lum bir yo‘lni bosib o‘tish, malikaga uylanish va shahzoda bo‘lish edi.
Yana bir versiya ham bor: Olouddin shunchaki istagini aytgan, lekin so‘zlarga juda ehtiyotkorlik bilan munosabatda bo‘lgan Jin uni haqiqiy shahzodaga aylantirish uchun ulkan reja ishlab chiqadi — sevgi uchun kurash, sulton va Jasminni qutqarish. Aslida birinchi istakning amalga oshishi Olouddin Jasminga uylangandagina tugaydi.
Villi Vonka o‘z o‘rniga o‘rinbosar emas, balki hamkorlar qidiradi

Oltin chiptalarni topgan barcha bolalar qaysidir jihatdan yaxshi va Vonkaga kerakli ham edi. Verukaning otasi yong‘oq zavodiga ega. Mayk mukammal kompyuter mutaxassisi va u teleport loyihasida yordam bera olardi. Saqich chaynash rekordchisi Violetta “3 taomli kechki ovqat” deb nomlangan yangi saqichni ishlab chiqishda maslahatchi bo‘lardi.
Avgustning otasi qassob bo‘lgan, bu Villi biznesni shirinliklardan tashqari boshqa mahsulotlarga ham kengaytirish haqida o‘ylagan bo‘lishi mumkinligini ko‘rsatadi. Ya’ni barcha bolalar oltin chiptalarni tasodifan topmagan.
Biroq Vonkaga tasodifan kelgan va aslida unga hech narsa taklif qila olmaydigan Charli munosib bo‘lib chiqadi. Buni zavodga kelgan butun guruhdan faqat Charli va uning bobosi qolgani ma’lum bo‘lganda Villining g‘azablanishidan ham sezish mumkin.
Tay Lung Ajdar nomasini olishi mumkin edi, ammo yakuniy topshiriqni bajara olmaydi

Dastlab “Kung-fu panda” multfilmining yovuz qahramoni Tay Lung nomani olishga loyiq edi. Ammo oxirgi sinov uni nomadan mahrum qiladi.
Ajdaho jangchisiga loyiq bo‘lgan to‘g‘ri reaksiya — ustozining qarorini so‘zsiz qabul qilishdir. Ammo Tay Lung g‘azabini va yuragidagi ruhiy muvozanatni saqlay olmasligini ko‘rsatib qo‘yadi, shuning uchun u asosiy sinovdan o‘ta olmaydi.
Pandora o‘rmonining go‘zalligi xiyonatga olib kelishi mumkin edi

“Avatar” filmida Pandoraga uchib kelganlarga tunda sayohat qilish taqiqlangan. Rasmiy versiyaga ko‘ra, bu joy xavfli bo‘lishi mumkin. Ammo tomoshabinlar aslida Pandoraning tungi o‘rmoni shunchalik go‘zal ediki, bu odamlarning uni yo‘q qilish haqidagi fikrlarini o‘zgartira olardi degan fikrda. Ularning rahbariyati buni oldindan bilgan, shuning uchun kechasi vazifalarni bajarishni taqiqlagan.